**Notă informativă**

**la proiectul Hotărârii Guvernului**

***cu privire la modificarea unor hotărâri ale Guvernului***

***(valorificarea bunurilor imobile din gestiunea unor instituții în raport cu care Ministerul Culturii exercită funcția de fondator)***

|  |
| --- |
| **1. Denumirea autorului şi, după caz, a participanţilor la elaborarea proiectului.** |
| Proiectul Hotărârii Guvernului *cu privire la* *modificarea unor hotărâri ale Guvernului”**(valorificarea bunurilor imobile din gestiunea unor instituții în raport cu care Ministerul Culturii exercită funcția de fondator)* a fost elaborat de către Ministerul Culturii. |
| **2. Condiţiile ce au impus elaborarea proiectului de act normativ şi finalităţile urmărite.** |
| ***A) Pentru bunurile imobile din gestiunea Instituției Publice Rezervația Cultural Naturală „Orheiul Vechi”***  Prezentul proiect de Hotărâre de Guvern are ca scop aprobarea listei bunurilor imobile proprietate a statului din r-nul Orhei comuna Trebujeni, în temeiul art. 13 lit. f) din Legea nr. 29/2018 privind delimitarea proprietății publice.  La 14 aprilie 2022 au fost recepționate lucrările cadastrale efectuate de Institutul Pentru Organizarea Teritoriului în privința terenului cu nr. cadastral **64721130954** și a construcțiilor amplasate pe acesta – Biserica din epoca modernă și Clopotnița medievală;  La 23 septembrie 2022 au fost recepționate lucrările cadastrale efectuate de Institutul Pentru Organizarea Teritoriului în privința:  - terenului cu nr. cadastral **64721130957** și a construcțiilor amplasate pe acesta – Baia tătărească și Palatul pârcălabilor;  - terenului cu nr. cadastral **64721130958** și a construcțiilor amplasate pe acesta – Biserica medievală, Caravan-sarai și Moschee;  - terenului cu nr. cadastral **64721110236** și a construcțiilor amplasate pe acesta – Hostel-casa de oaspeți;  Pentru a finaliza procedura de delimitare în privința acestor bunuri imobile (proprietate a statului), în temeiul art.13 lit. f) din Legea nr.29/2018 privind delimitarea proprietății publice, urmează a fi aprobată, prin Hotărâre de Guvern, lista acestor bunuri imobile.  Concomitent s-au efectuat precizii și în privința construcțiilor de la pozițiile 37-42 din Anexa nr.10 la Hotărârea Guvernului nr.351/2005 prin indicarea numărului cadastral al acestora.  În temeiul art.22, alin.(2) lit. a) din Legea nr.29/2018 privind delimitarea proprietății publice, această Hotărâre de Guvern va permite înscrierea în Registrul bunurilor imobile a informațiilor, în privința bunurilor imobile delimitate, referitoare la titularul dreptului de proprietate (pentru noile construcții accesorii identificate pe teren), a dreptului de administrare și a dreptului de gestiune, precum și actualizarea informațiilor referitoare la suprafața acestor bunuri imobile.  ***B) Pentru bunurile imobile din gestiunea Instituției Publice Muzeul de Istorie a Evreilor***  Pe terenul cu nr. cadastral 0100507005 este amplasată construcția cu nr. cadastral 0100507005.02, care nu este înregistrată până la moment în Registrul Bunurilor Imobile.  Construcția cu nr. cadastral 0100507005.02 constituie, conform art. 371 din Legea cadastrului bunurilor imobile nr.1543/1998 și art.7 din Legea nr.29/2018 privind delimitarea propreității publice, propreitate a statului.  După intrarea în vigoare a prezentului proiect de Hotărâre de Guvern, construcția cu nr. cadastral 0100507005.02 urmează a fi înscrisă în Registrul bunurilor imobile în vederea sporirii față de terți a opozabilității dreptului de proprietate al statului, a dreptului de administrare al Ministerului Culturii și a dreptului de gestiune al Instituției Publice Muzeul de Istorie a Evreilor.  De asemenea, menționăm că după înregistrarea acestei construcții în Registrul bunurilor imobile, Instituția Publică Muzeul de Istorie a Evreilor va avea posibilitatea de a aplica la proiecte de finanțare externă în vederea restaurării sau reutilării construcției.  ***C) Pentru bunurile imobile din gestiunea Ministerului Culturii***  La moment, cele 2 terenuri și 4 construcții din mun. Chișinău str. Bănulescu-Bodoni, 35 se află în gestiunea Instituției Publice Institutul Patrimoniului Cultural, față de care Ministerul Culturii exercită funcția de fondator.  Construcția cu nr. cadastral 0100520276.01 (Conacul urban Ianușevschi) este înscrisă în Registrul monumentelor Republicii Moldova ocrotite de stat (poziția nr.258 – Compartimentul – Zona de Centru, Municipiul Chișinău), aprobat prin Hotărârea Parlamentului nr.1531/1993.  Construcțiile (inclusiv monumentul cu nr. cadastral 0100520276.01) sunt într-o stare avansată de degradare și nu au fost folosite de către Institutul Patrimoniului Cultural din anul 2008 odata cu începerea luicrărilor de reparație a construcției monumentului (construcția cu nr. cadastral 0100520276.01).  În anul 2011 lucrările au fost stopate (în proporție de 60 % din proiectul planificat) din cauza lipsei alocațiilor bugetare și a altor surse de finanțare.  Din anul 2008 până în prezent, Institutul Patrimoniului Cultural își desfășoară activitatea în încăperile închiriate de la Academia de Știință a Moldovei, din mun. Chișinău bd. Ștefan cel Mare și Sfânt, 1.  Ministerul Culturii își propune să reexamineze posibilitatea de reluare a reconstrucției monumentului și să estimeze costul orientativ de cheltuieli.  După intrarea în vigoare a prezentului proiect de Hotărâre de Guvern, construcțiile cu nr. cadastral 0100520276.02, 0100520298.01 și 0100520298.02 (amplasate pe 2 terenuri adiacente) urmează a fi înscrise în Registrul bunurilor imobile în vederea sporiri față de terți a opozabilității dreptului de proprietate al statului, a dreptului de administrare și a dreptului de gestiune al Ministerului Culturii.  Terenurile cu nr. cadastrale 0100520276 și nr. 0100520298 sunt înregistrate drept proprietate a statului, administrarea Agenției Proprietății Publice.  De asemenea, menționăm că după înregistrarea acestor construcții în Registrul bunurilor imobile, Ministerul Culturii va avea posibilitatea de a iniția dialogul cu partenerii externi în vederea susținerii inițiativei de restaurare a clădirii monumentului și amenajare a terenului aferent.  ***D) Pentru bunurile imobile din gestiunea Instituției Publice Academia de Muzică, Teatru și Arte Plastice***  Menționăm că, la moment bunurile imobile din gestiunea Instituției Publice Academia de Muzică, Teatru și Arte Plastice sunt înscrise la poziția 2781-27813 (13 construcții) din Anexa nr.2212 din Hotărârea Guvernului nr.351/2005.  Totodată, prin Hotărârea Guvernului nr. 485/2022 cu privire la reorganizarea prin fuziune (absorbție) a unor instituții din domeniile educației, cercetării și inovării și modificarea unor hotărâri ale Guvernului, calitatea de fondator a Instituției Publice Academia de Muzică, Teatru și Arte Plastice a trecut de la Ministerul Educației și Cercetării la Ministerul Culturii.  Astfel, prin actualul proiect de Hotărâre de Guvern se urmărește trecerea celor 13 construcții din Aneca nr.2212 în Anexa nr.10 din Hotărârea Guvernului nr.351/2005 (cea din urmă anexă conține lista construcțiilor, proprietate a statului din gestiunea instituțiilor publice în raport cu care Ministerul Culturii exercită funcția de fondator).  Totodat, reieșind din faptul că pe parcursul anilor 2020-2023 au fost efectuate lucrări cadastrale la terenurile și construcțiile deținute în gestiune de Academia de Muzică Teatru și Arte Plastice, s-a decis de a fi incluse în anexă și noile construcții identificate în cadrul procedurilor cadastrale.  Astfel la:  - 30 iulie 2020, Serviciul cadastral teritorial din cadrul Departamentului Cadastru al Agenției Servicii Publice a elaborat Dosarul tehnic nr.0100/20/86381 în privința terenului cu nr. cadastral 0100202.242 și a construcțiilor amplasate pe acesta din mun. Chișinău str. Alexei Mateevici, 111;  - la 06 iulie 2021, prin Avizul nr. 0100/21/100825, Secția verificare și recepția lucrărilor cadastrale a Agenției Servicii Publice, a recepționat lucrările cadastrale ale terenului cu nr. cadastral 0100101541 și ale construcțiilor amplasate pe acesta din mun. Chișinău, str. Hristo Botev, 4/1;  - la 06 aprilie 2022, prin Avizul nr. 0100/22/54692, Secția verificare și recepția lucrărilor cadastrale a Agenției Servicii Publice, a recepționat lucrările cadastrale ale terenului cu nr. cadastral 01001030182 și ale construcțiilor amplasate pe acesta din mun. Chișinău, str. Hristo Botev, 27;  - la 06 aprilie 2022, prin Avizul nr. 0100/22/56461, Secția verificare și recepția lucrărilor cadastrale a Agenției Servicii Publice, a recepționat lucrările cadastrale ale terenului cu nr. cadastral 01002020171 și ale construcțiilor amplasate pe acesta din mun. Chișinău, str. Alexei Mateevici, 87;  - la 27 octombrie 2022, prin Avizul nr. 0100/22/162091, Secția verificare și recepția lucrărilor cadastrale a Agenției Servicii Publice, a recepționat lucrările cadastrale ale terenului cu nr. cadastral 01005200213 și ale construcțiilor amplasate pe acesta din mun. Chișinău, str. 31 August 1989, 137;  - la 25 ianuarie 2023, prin Avizul nr. 8001/23/1689, Secția verificare și recepția lucrărilor cadastrale a Agenției Servicii Publice, a recepționat lucrările cadastrale ale terenului cu nr. cadastral 80364010007 și ale construcțiilor amplasate pe acesta din s. Scoreni, r-nul Strășeni;  În acest sens s-a propus completarea Anexei nr.10 cu pozițiile nr. 266-285 (punctul 1 subpunctul 1) din proiectul Hotărârii de Guvern) și concomitent s-a propus excluderea pozițiilor nr. 2781-27813 din Anexa nr.2212 (punctul 1 subpunctul 2) din proiectul Hotărârii de Guvern).  ***E) Pentru bunurile imobile din gestiunea Instituției Publice Organizația Concertistică și de Management Artistic „Moldova-Concert”***  La 11 august 2023 a intrat în Vigoare Hotărârea Guvernului nr.567/2023 cu privire la reorganizare prin transformare a Întreprinderii de Stat Organizația Concertistică și Impresariat „Moldova-Concert”, fapt ce a condiționat necesitatea efecturăii unei precizii în privința denumirii instituției care gestionează bunurile imobile proprietate a statului indicate la pozițiile nr.9-18 din Anexa nr.10 din Hotărârea Guvernului nr.351/2005. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene.** |
| Actul normativ nu are ca scop armonizarea legislaţiei naţionale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi.** |
| **Punctul 1 subpunctul 1)** din proiect prevede operarea unor modificări la pozițiile nr. 9-18, 37-43 și 252 a Anexei nr.10 a Hotărârii Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, precum și completarea anexei cu pozițiile nr. 473-479, 2521 și 258-285.  **Punctul 1 subpunctul 2)** din proiect prevede operarea unor modificări la Anexa nr.2212 a Hotărârii Guvernului nr.351/2005, prin excluderea pozițiilor 2781-27813.  **Punctul 2** din proiect prevede modificarea Anexei nr.3 la Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenției Proprietății Publice prin completarea anexei cu 4 poziții noi.  La acest punct au fost incluse cele 4 terenuri din comuna Trebujeni, r-nul Orhei, în privința cărora a fost finalizată procedura de delimitare.  Conform **punctului 3** al proiectului, data intrării în vigoare a Hotărârii de Guvern se propune a fi data publicării acesteia în Monitorul Oficial al Republicii Moldova, fiind dictată de necesitatea inițierii cât mai urgente a procedurii de înscriere a dreptului de administrare al Ministerului Culturi și a dreptului de gestiune a celor 3 instituții din subordine, în Registrul bunurilor imobile (pentru a spori opozabilitatea față de terți) precum și pentru a permite gestionarilor posibilitatea de a aplica la proiecte pentru obținerea finanțărilor externe. |
| **5. Fundamentarea economico-financiară.** |
| Implementarea prezentului proiect nu necesită cheltuieli financiare din bugetul de stat.  Cheltuielie de întreținere a bunurilor imobile vizate în actualul proiect de Hotărâre de Guvern sunt acoperite în limita alocațiilor bugetare aprobate anual pentru cele 3 instituții publice în raport cu care Ministerul Culturii exercită funcția de fondator și care gestionează aceste bunuri.  Întreținerea construcțiilor cu nr. cadastral 0100520276.01, 0100520276.02, 0100520298.01 și 0100520298.02 din mun. Chișinău str. Bănulescu Bodoni, 35, care se propun a fi transmise în gestiunea directă a Ministerului Culturii va fi asigurată în limita mijloacelor bugetare alocate ministerului Culturii.  Pentru asigurarea pazei celor 4 construcții, sunt necesari 4 paznici (care vor lucra în schimburi). Pentru achitarea paznicilor sunt necesare aproximativ 5 000 lei pe lună pentru fiecare, ceea ce înseamnă 20 000 lei pe lună în total sau 240 000 mii lei pe an. Cheltuielile respective vor fi acoperite din contul Ministerului Culturii în limta alocațiilor bugetare anuale. |
| **6. Modul de încorporare a actului în cadrul normativ în vigoare.** |
| Proiectul se încorporează în sistemul actelor normative.  Potrivit proiectului se propune modificarea Anexei nr.10 și a anexei nr.2212 din Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, precum și a anexei nr.3 din Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenției Proprietății Publice. |
| **7. Avizarea și consultarea publică a proiectului.** |
| În scopul respectării prevederilor Legii nr.239/2008 privind transparența în procesul decizional, anunțul privind elaborarea inițierii proiectului a fost plasat pe pagina web oficială a Ministerului Culturii https://mc.gov.md/ro/content/initierea-elaborarii-proiectelor-de-acte-normative, compartimentul Transparența decizională, precum și pe pagina web [www.particip.gov.md](http://www.particip.gov.md) (https://particip.gov.md/ro/document/stages/anunt-privind-initierea-procesului-de-elaborare-a-proiectului-hotararii-guvernului-cu-privire-la-modificarea-unor-hotarari-ale-guvernului-valorificarea-bunurilor-imobile-din-gestiunea-unor-institutii-in-raport-cu-care-ministerul-culturii-exercita-functia-de-fondator/11375).  Proiectul a fost avizat de Ministerul Justiției, Ministerul Finanțelor, Agenția Proprietății Publice și Agenția Servicii Publice. |
| **8. Constatările expertizei anticorupție.**  Proiectul urmează a fi supus expertizei anticorupție la Centrul Național Anticorupție. |
| **9. Constatările expertizei de compatibilitate cu legislația Uniunii Europene.** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice.** |
| Proiectul a fost supus expertizei juridice la Ministerul Justiției. |
| **11. Constatările altor expertize.** |
| Proiectul nu necesită alte expertize. |

**Ministru Sergiu PRODAN**

Ex. Vasile Secrieru, consultant juridic

Tel. 06826978